Deffir n useqdec n tsertit n temsertit i d-yellan iwakken ad thud, ad temḥu tutlayt n tmaziɣt, adabu Azzayri ibeddel rray-is, acku yeqbel isuturen n yimaziɣen. Yeddem kra n yiskat i usishel n tegnit. Kra n tmental i t-yeǧǧan ad ibeddel tikli-s d yiɣeblan i d-yekkan seg tama n yinselmen, imi aɣbel-a yezmer ad iḥaz tisuda n tmurt, wid terza temsalt n tmaziɣt (leqbayel) iwin-d seg tama n udabu kra n yisuturen yesɛan azal d ameqran, ɣas akken aɛereb yeṭṭef akk lsas n tsertit tamutlayt. Deg useggas n 1994, adabu mi yugi ad yessekcem tamaziɣt ɣer unagraw n yisegmi, yewwi-d ayen i d-nenna yakkan deg uḥric amezwaru  aḥbas n ulmad  neɣ s tutlayt n tefransist grve du cartable yeqqimen aseggas.